Mihael II Amorijski
Mihael II (grčki Μιχαήλ Β', Mikhaēl II) (770 – 2. oktobar 829), poznat i kao Mihael Amorijski (ὁ ἐξ Ἀμορίου) ili Mihael Mucavac (ὁ Τραυλός ili ὁ Ψελλός), bio je bizantijski car (25. decembar 820 – 2. oktobar 829) te prvi vladar iz Frigijske dinastije. Prije nego šta je postao car, bio je vojnik, koji je pomogao Leonu Armencu da postane car Leon V. Međutim, odnos između Leona i Mihaela se kasnije znatno pokvario, te je Leon naredio da Mihael bude smaknut, ali je Mihael to izbjegao te smislio urotu kojom je Leon maknut s trona tako šta je ubijen na Božić 820. godine. Mihael se potom morao boriti protiv ustanka Tome Slavena te je skoro izgubio tron. Kasnije godine Mihaelove vladavine obilježile su vojne nedaće – muslimansko osvajanje Sicilije i osvajanje Krete od strane Saracena.